Snov za 25. 3. 2020 in 26. 3. 2020 - Mojca Batič Škarabot

**8. a, c in 8. c - 4. in 5. skupina**

Danes nadaljujete z reševanjem nalog v vijoličnem delovnem zvezku. Poiščite poglavje o opravičilu, ki ga imate na strani 42 in ga poskusite rešiti.

Bodite pozorni na 10. nalogo na str. 45. Tam morate poslušati posnetek, ki ga najdete, če po spletu poiščete Rokusovo spletno stran. Nato sledite informaciji o brezplačnem gradivu. Naleteli boste na obvestilo, ki vas bo pripeljalo do navodil za dostop do vseh e-gradiv. Sledite navodilom in med ponujenimi možnostmi poiščite naš učbenik. Tam boste srečali e-učbenik z vsemi posnetki in rešitvami.

Rešujte vse do strani 47, nato pa si preverite po rešitvah, ki jih imate v priponki. Za pomoč vam dodajam še razlago o opravičilu.

Izkoristim priložnost še za to, da vas spomnim, da je sedaj čas, da se ozrete malo naokrog ali povprašate starše za nasvet, da bi prebrali kakšno knjigo. Mogoče so jo brali sami in jim je ostala v spominu. Nato pa mi lahko poročate o njej, jaz pa vam jo vpišem v seznam prebranih knjig za bralno značko. Ker pa ste to nekateri že opravili, berite zase. Naj vam bo v spodbudo sledeča misel: *Talent se razvija v samoti, značaj v družbi. (Johann Wolfgang von Goethe)* Sedaj je čas za oboje – brusimo se!

Lep pozdrav, vaša učiteljica